VS000671
Datum: 1993-01-03T01:00:00.000+01:00
datum_sodbe_i_stopnje: 1996-01-15T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice - poškodbe kolena in goleni in njihove posledice
fischer: srednje hudi primeri
odskodnina: 3800000 SIT
opombe: II Ips 684/96. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

## Škodni dogodek

Poškodovala se je v prometni nesreči.

## Poškodba

Odprt zlom desne pogačice, zlom pete dlančnice levo, lažji pretres možganov, raztrganina na bradi in obtolčenina na čelu.

## Telesne bolečine

1500000 SIT Hude telesne bolečine vključno med razgibavanjem 13 dni skupaj, srednje močne 5 tednov, manj intenzivne pa 3 mesece.

#### Hospitalizacija

11 dni, od tega dva dni, ko se ji je zlom zarastel in so ji odstrnili žice.

#### Ambulantno zdravljenje

2 meseca. V bolniškem staležu je bila skoraj 8 mesecev.

#### Nevšečnosti med zdravljenjem

Neprijetno je bilo nošenje mavca na nogi 6 tednov in na roki 4 tedne.

## Strah

300000 SIT Primarni strah pri tožnici ni bil podan, saj je zaradi poškodb padla v nezavest. Uztrpela pa je strah za izid zdravljenja. Kot laik si ni znala pojasniti določenih postopkov operativnega zdravljenja in jo je bilo glede trajanja zdravljenja strah glede bodoče delazmožnosti in verjetno pričakovane prizadetosti splošne življenjske aktivnosti. Ta strah je bil zelo dolgotrajen in utemeljen vsaj 5 mesecev.

## Zmanjšanje življenjske aktivnosti

2000000 SIT Po pretresu možganov ima težave v smislu sindroma, kar je ocenjeno s 5% zmanjšanja življenjske aktivnosti, po zlomu pogačice pa je ostala zavrtost desnega kolena, ki se odraža v omejenem počepu, zaradi česar ne bo mogla sproščeno opravljati nekaterih gospodinjskih del, povezanih s počepom, težko bo hodila po neravnem terenu in hitro po stopnicah, v hribe, dela na vrtu pa bo opravljalaz velikim naporom, kar je ocenjeno s 15% zmanjšanjem življenjske aktivnosti.

## Skaženost

Zahtevek je bil zavrnjen.

---

ZOR člen 200, 203